มีอาการคันหลังมีเพศสัมพันธ์ และมีกลิ่น มีโอกาสเสี่ยงเป็นมะเร็งปากมดลูกมั้ยค่ะ
สวัสดีค่ะ หลังจากมีเพศสัมพันธ์แล้วรู้สึกคันช่องคลอดร่วมกับมีกลิ่น มีแนวโน้มว่าอาจเกิดการติดเชื้อจำพวกโรคติดต่อทางเพศสัมพันธ์ ระคายเคืองจากถุงยางอนามัย ติดเชื้อรา หากมีตกขาวผิดปกติร่วมด้วย ปัสสาวะแสบขัด จำเป็นต้องได้รับการตรวจเพิ่มเติมเพื่อช่วยในการวินิจฉัยค่ะมะเร็งปากมดลูกอาจพบว่ามีเลือดออกผิดปกติทางช่องคลอด ตกขาวผิดปกติ ช่องคลอดมีกลิ่นเหม็นหรืออาจไม่พบอาการผิดปกติใดเลย การวินิจฉัยมะเร็งปากมดลูกทำได้โดยการตรวจภายในร่วมกับตรวจวิเคราะห์ทางเซลล์ค่ะ กรณีนี้ หากยังมีความผิดปกติอยู่ แนะนำให้ไปพบแพทย์นะคะ